תשדורות דיפלומטיות שהועברו תוך שימוש במכונה נוטרו על ידי ה-NSA, וכללו בין השאר את הקשר בין המשלחת המצרית בראשות אנואר סאדאת לקהיר במהלך פסגת קמפ דייוויד, תשדורות בין איראן לאלג'יריה במהלך משבר בני הערובה באיראן בו שימשה אלג'יריה כמתווכת, העברת מידע לבריטניה מתשדורות מוצפנות של ארגנטינה במהלך מלחמת פוקלנד, תשדורות של המשטר הלובי שחשפו את מעורבותו בפיגוע במועדון לה בל בברלין, תשדורות של הוותיקן שחשפו את מקום מסתורו של מנואל נורייגה שביקש מקלט מדיני בשגרירות הוותיקן בפנמה.